આ અંગેની પ્રા વિગત મુજબ લખમણ ભુરા ગોરસેરાએ એવી ફરિયાદ નોંધાવી હતી કે ભીમા અરજન ભુતીયા, વિસા ભીમા ભુતીયા, હરદાસ કારાભાઈ કારાવદરા અને મેરખી કાનાભાઈ ભુતીયાએ એકસપં કરી ગઈ તા. ૧૯ મે ૨૦૧૭ ના રોજ રાત્રે ૧ કલાકે તેમની એરડા ગામે આવેલ હોટલનું શટર કોસ જેવા હથીયારથી ઉંચકાવી હોટેલની અંદર ગેરકાયદેસર રીતે પ્રવેશ કરી હોટેલમાં રહેલ એલ.ઈ.ડી. ટીવી વગેરે કિંમતી ચીજવસ્તુઓની તોડફોડ કરી હતી તેમજ હોટેલના થડામાં રહેલ રૂા. ૧૦,૦૦૦ ની લૂંટ કરી હતી. આ ઉપરાંત તે સમયે ફરિયાદી ત્યાં પહોંચી જતા ફરિયાદી ઉપર છુટા પથ્થરના ઘા કરી મુઢ ઈજા પહોંચાડી ગુન્હો કર્યા સંબંધેનો આરોપ મૂકી તેમની સામે કોર્ટમાં ચાર્જશીટ દાખલ કરવામાં આવ્યું હતું. જેથી આરોપીને અદાલત સમક્ષ હાજર થવા ફરમાન કરતા આરોપીઓએ હાજર થઈ ગુન્હાનો ઈન્કાર કરતા ફરિયાદપક્ષનો પુરાવો નોંધવામાં આવેલ હતો, જેમાં સરકાર પક્ષે પોલીસ, સાહેદ તેમજ દસ્તાવેજી પુરાવાઓ રજુ કરવામાં આવેલા.